**Izjava zveze kulturnih društev Slovenije**

»Naloga umetnosti (ki jo praznujemo ob slovenskerm kulturnem prazniku) je prej v tem, da bi nam svet in tegobe pomagala prenašati« je na letošnji proslavi slovenskega kulturnega praznika dejal predsednik Prešernovega sklada g. Muhovič. Ćeprav je s tem nehote zanemaril njene številne druge družbene funkcije v sodobni družbi, je tehtno opozoril na pomembno komponentno te človekove dejavnosti, o kateri premalo govorimo, pa utegne biti tihi rešitelj mnogih notranjih človekovih stisk.

Članice in člani številnih kulturnih društev se tega dobro zavedajo. Njihovo delovanje, ki bi – pretopljeno v ure prostovoljnega dela - sestavilo najmanj sedemmestno številko, dokaj enakomerno pokriva celotno ozemlje države in prinaša kulturne programe tudi v majhna okolja, kjer drugih druženj skorajda ni. Z njo prinašajo tudi sporočila o univerzalnih etičnih vrednotah, ki so temelj človečnosti in identitete neke narodne in človeške skupnosti.

Akcija 40 dni brez alkohola seveda utrjuje eno bistvenih vrednot našega življenja. Moč in pogum, da tudi v hudih preizkušnjah vselej najdemo v sebi tisto trdno osnovo, ki dela življenje koristno, zanimivo in smiselno, skratka lepo. Da se z odrekanjem lažnim tolažbam pogumno soočimo s svetom, pazimo na ljudi, ki žive z nami in ob nas, in da tudi svojega življenja ne propustimo slučajnostim, ki bi nas lahko pahnile v nesrečo in smrt. Zato se v ZKD Slovenije z iskrenim veseljem pridružujemo akciji.

Naša Zveza je naslednica različnih oblik društvenih povezav v kulturi in njimi stoletne tradicije kulturnih društev na nacionalni ravni, ki sega v čas kulturnega prebujanja slovenstva. Njen cilj je vzpodbujanje ljubiteljske kulturne dejavnosti v društvih in uveljavljanje najkvalitetnejših dosežkov te dejavnosti doma in v tujini. Po oceni Javnega sklada RS za kulturne dejavnosti v Sloveniji danes deluje okrog 4.500 društev oz. izvajalskih kulturnih skupin, kar Slovenijo postavlja v krog tisdtih, kljer je taovrstna kultura najbolj razvita.

Zveza bo poleg tega, da si bo prizadevala po svojih komunikacijskih kanalih širiti sporočila akcije in vzpodbujati k resni razpravi o problemu alkoholizma, priporočila svojim članicam in članom, da bodo vse njihove prireditve tudi v znamenju te akcije, bodisi z vidnimi sporočili, bodisi z prijazno besedo med prireditvijo.

Kontakt: Zveza kulturnih društev Slovenije, Štefanova 5, 1000 Ljubljana, e- pošta: info@zkds.eu, kontaktna oseba: Jože Osterman, podpredsednik, M.031.641.682, splet: [www.zkds.eu](http://www.zkds.eu)